กูเกิล แอนะลิติกส์

กูเกิล แอนะลิติกส์ () เป็นบริการการวิเคราะห์เว็บไซต์ของกูเกิลสำหรับเก็บสถิติและรายงานการเข้าชมของผู้ใช้งานเว็บไซต์ ปัจจุบันเป็นแพลตฟอร์มในแบรนด์แพลตฟอร์มการตลาดของกูเกิล กูเกิลเปิดบริการนี้ในเดือนพฤศจิกายน ค.ศ. 2005 หลังซื้อกิจการของ เออร์ชิน

ณ ค.ศ. 2019 กูเกิล แอนะลิติกส์เป็นบริการการวิเคราะห์เว็บไซต์ที่มีผู้ใช้งานบนเว็บกว้างขวางที่สุด บริการนี้ยังคงอยู่ในการอัปเดตและปัจจุบันอยู่ในการวนซ้ำครั้งที่ 4 (GA4)

ตามคำแถลงของกูเกิล (มีนาคม ค.ศ. 2022) Universal Analytics จะหยุดเก็บข้อมูลในวันที่ 1 กรกฎาคม ค.ศ. 2023 โดยที่ กูเกิล แอนะลิติกส์ 4 จะเข้ามาแทนที่

สถิติที่เก็บในแอนะลิติกส์จะถูกส่งข้อมูลเมื่อมีผู้ใช้งานเข้าเว็บนั้นต่อครั้ง ภายหลังจากติดตั้งโค้ดสั้นๆ ที่เรียกว่า จาวาสคริปต์ไปใส่ไว้เพิ่มในส่วนหัวของโค้ด ข้อมูลจะถูกเก็บและนำไปแสดงผลในรูปแบบต่างๆ เช่นจำนวนผู้ใช้งาน การกระจายทางภูมิศาสตร์ของผู้งาน ระยะเวลาในการใช้งานเว็บไซต์ หรือการวิเคราะห์อย่างละเอียดในรูปแบบอื่น

ดูเพิ่ม 
 ทรูฮิตส์ ระบบอื่นที่ให้บริการในลักษณะเดียวกันพัฒนาโดยเนคเทค
 AWStats ซอฟต์แวร์โอเพนซอร์ส สำหรับการเก็บข้อมูลทางสถิติของเว็บไซต์

อ้างอิง

แหล่งข้อมูลอื่น 
 
 บล็อกทางการ
 Google marketing platform
 Google analytics help
 Google Analytics 4

กูเกิล